

הכנסת

כ"ה בתמוז התשע"ה

12 ביולי, 2015

**823**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

הפרטת האולפנים ללימודי השפה העברית

דברי הסבר:

בישיבת הממשלה ב-15.2.2015, בזמן פגרת הבחירות התקבלה החלטת ממשלה בנוגע לעידוד העלייה מצרפת, מבלגיה ואוקראינה. לפי ההחלטה יוצעו לעולים שוברי השתתפות בעלות לימודי השפה העברית במסגרות פרטיות.  
ההחלטה התקבלה בשעה שלא היה שר חינוך מכהן, ללא נוכחות המורים או הידברות עם נציגיהם. לא נקבעו קריטריונים או תנאי סף להעברת הכספים.  
מהלך זה מהווה למעשה הפרטה של האולפנים ללימוד עברית, וזאת ללא כל דיון בכנסת או מוסדותיה.  
בשל חשיבות הנושא אבקש לקיים בדחיפות דיון בעניינו בועדת העלייה, הקליטה והתפוצות של הכנסת

בכבוד רב,

חברת הכנסת מיכל בירן